《独漉篇》
明代·何景明

独漉独漉，驱车折轴。
不畏折轴，但畏车覆。
芃芃者莸，生彼中衢。
虽有兰蕙，当门则锄。
同行窃金，相顾道左。
我实不知，彼则畏我。
食荼知苦，食梅知酸。
狐裘之敝，可以御寒。
有虎斑斑，伏于林下。
我欲射虎，愧无劲弩。
肃彼北风，渡彼中流。
岂不怀忧，与子同舟。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。